techiaith/cofnodycynulliad_en-cy huggingface dataset:
English: Thank you for that response, because, after all, this Parliament refused its legislative consent to this Bill. That was ignored by the UK Government. We are losing powers, we are losing funds and losing control over our funds. Rejecting consent hasn't helped at all. So, how will you ensure that we don't lose powers and funds by challenging this internal market Bill? And what discussions have you had with the Scottish Government and the Northern Irish executive, who have also refused their legislative consent to this legislation?
Welsh: Diolch am yr ateb yna, achos, wedi'r cwbl, gwnaeth y Senedd hon wrthod rhoi cydsyniad deddfwriaethol i'r Ddeddf yma. Wfftio hynny wnaeth Llywodraeth y Deyrnas Unedig. Rydyn ni'n colli pwerau, colli arian a cholli rheolaeth dros ein harian. Nid yw gwrthod cydsyniad wedi helpu o gwbl. Felly, sut fyddwch chi'n sicrhau na fyddwn yn colli pwerau ac arian yn gyfreithiol wrth herio'r Ddeddf marchnad fewnol yma? A pha drafodaethau ydych chi wedi eu cael efo Llywodraeth yr Alban a Gogledd Iwerddon, sydd hefyd wedi gwrthod rhoi cydsyniad deddfwriaethol i'r Ddeddf yma?
English: Well, from the very outset, I made it clear that the Government here would take all possible steps to safeguard the powers of the Senedd. We have done that in terms of our strategy of tabling amendments in Westminster working with the House of Lords. We've done so in terms of recommending the rejection of legislative consent, as, of course, happened. And the third element of that strategy is to take the legal steps that I have already alluded to. As I have said, we've received a letter in response to the letter that I sent and that is being considered at the moment in detail. But what I would tell the Member is this: I've read the letter and, in my view, the questions that we posed haven't been answered. So, I do expect us to proceed with legal proceedings and I expect to be in a position to make a written statement to Members next week updating them on that.
Welsh: Wel, o'r cychwyn cyntaf, gwnes i fe'n glir y byddai'r Llywodraeth yma yn cymryd pob cam posibl i amddiffyn pwerau'r Senedd. Rydyn ni wedi gwneud hynny o ran strategaeth gwelliannau yn y Senedd yn San Steffan yn gweithio gyda'r Arglwyddi. Rydyn ni wedi gwneud hynny o ran argymell gwrthod cydsyniad i'r Senedd, fel sydd wedi, wrth gwrs, digwydd. A'r drydedd elfen i'r strategaeth yw cymryd y camau cyfreithiol yr wyf wedi sôn amdanyn nhw eisoes. Fel rwy'n dweud, rydyn ni wedi derbyn llythyr yn ymateb i'r llythyr y gwnes i anfon. Mae hynny'n cael ei edrych arno fe ar hyn o bryd mewn manylder. Ond yr hyn ddywedwn i wrth yr Aelod yw hyn: rwyf wedi darllen y llythyr ac, yn fy marn i, dyw'r cwestiynau roeddwn i'n codi ddim wedi cael eu hateb ac, felly, rwy'n disgwyl y byddwn ni yn cymryd y camau nesaf i gychwyn achos llys, ac rwy'n disgwyl i fod mewn sefyllfa i wneud y datganiad ysgrifenedig i Aelodau'r wythnos nesaf i'w diweddaru nhw ar hynny.
English: I have agreed that questions two and three should be grouped and, therefore, I will call Delyth Jewell to ask her supplementary question to the Counsel General.
Welsh: Dwi wedi cydsynio i gais i grwpio cwestiwn dau a thri ac, felly, mi wnaf ofyn i Delyth Jewell i ofyn ei chwestiwn atodol i'r Cwnsler Cyffredinol.
English: Diolch, Lywydd. I thank the Counsel General for that answer that he gave to my colleague, Dai Lloyd. I also thank him for making plans to bring forward this challenge against the Act's unacceptable provisions in relation to devolution, which, of course, I'd urged him to take in September. I note what he just said in terms of the written statement that we can expect next week. But I wonder whether he would be in a position, either now or then, to be able to share more details with us in the Senedd about these plans. I'd be interested to learn about the basis for the legal challenge, given that the Act has been drawn in such a way as to attempt to preclude such a challenge from being brought, which provisions specifically he intends to challenge. I'd also like to know the timescale involved, given that there is an election coming up and, also, that the internal market Act, in its current form, could make it difficult for the next Senedd to pass important legislation, such as reducing the use of single use plastics. So, could I ask, is the Counsel General in a position to be able to share that information today, or, indeed, in the statement next week? Or are there legal reasons why he can't do that at the current time, please?
Welsh: Diolch, Llywydd. Diolch i'r Cwnsler Cyffredinol am yr ateb yna a roddodd i'm cyd-Aelod, Dai Lloyd. Diolch iddo hefyd am wneud cynlluniau i gyflwyno'r her hon yn erbyn darpariaethau annerbyniol y Ddeddf mewn cysylltiad â datganoli, yr oeddwn i, wrth gwrs, wedi'i annog i'w wneud ym mis Medi. Rwy'n cydnabod yr hyn y mae newydd ei ddweud o ran y datganiad ysgrifenedig y gallwn ei ddisgwyl yr wythnos nesaf. Ond tybed a fyddai mewn sefyllfa, naill ai nawr neu bryd hynny, i allu rhannu mwy o fanylion gyda ni yn y Senedd am y cynlluniau hyn. Byddai gennyf ddiddordeb dysgu am y sail ar gyfer yr her gyfreithiol, o ystyried bod y Ddeddf wedi'i llunio mewn modd sy'n ceisio atal cyflwyno her o'r fath, pa ddarpariaethau y mae'n bwriadu eu herio'n benodol. Hoffwn wybod hefyd beth yw'r amserlen dan sylw, o ystyried bod etholiad ar y gweill a hefyd y gallai Deddf y farchnad fewnol, ar ei ffurf bresennol, ei gwneud hi'n anodd i'r Senedd nesaf basio deddfwriaeth bwysig, megis lleihau'r defnydd o blastig untro. Felly, a gaf i ofyn, a yw'r Cwnsler Cyffredinol mewn sefyllfa i allu rhannu'r wybodaeth honno heddiw, neu, yn wir, yn y datganiad yr wythnos nesaf? Neu a oes rhesymau cyfreithiol pam na all wneud hynny ar hyn o bryd, os gwelwch yn dda?
English: Well, can I firstly acknowledge gratefully the support that the Member has given to the Welsh Government in our intention to stand up for the Senedd? I'm mindful of the fact that, I think, very early after I made my statement that we planned to do that, the Member was very supportive. So, I'd like to acknowledge that if I may. There are two or three aspects to the Member's question. Firstly, in relation to advice I have given to other colleagues in relation to the basis for the claim, obviously the advice will be privileged in the usual way, as I'm sure the Member is aware. But obviously I will want to make sure that the basis of the claim and the response from the UK Government is taken fully into account in the statement that I make to Members, so that you can have a clear picture of what's intended and the analysis of the Government to the letter, which I think came in on Friday of last week. In relation to timescale, there is obviously a court procedure, which will be followed when the time comes. Clearly, I wish to give an indication of the outline of that in the statement next week, and I plan throughout to keep Members fully appraised on developments in this matter, given its significance to Members and to the institution generally.
Welsh: Wel, a gaf i gydnabod yn gyntaf yn ddiolchgar y gefnogaeth y mae'r Aelod wedi'i rhoi i Lywodraeth Cymru yn ein bwriad i sefyll dros y Senedd? Rwy'n ymwybodol o'r ffaith bod yr Aelod, rwy'n credu, yn gynnar iawn ar ôl i mi wneud fy natganiad ein bod yn bwriadu gwneud hynny, yn gefnogol iawn. Felly, hoffwn gydnabod hynny os caf. Mae dwy neu dair agwedd ar gwestiwn yr Aelod. Yn gyntaf, o ran y cyngor yr wyf wedi'i roi i gyd-Aelodau eraill ynglŷn â sail yr honiad, mae'n amlwg y bydd y cyngor yn gyfrinachol yn y ffordd arferol, fel y gŵyr yr Aelod rwy'n siŵr. Ond mae'n amlwg y byddaf eisiau sicrhau y caiff sail yr honiad a'r ymateb gan Lywodraeth y DU eu hystyried yn llawn yn y datganiad a wnaf i'r Aelodau, fel bod gennych chi ddarlun clir o'r bwriad ac o ddadansoddiad y Llywodraeth o'r llythyr, a dderbyniwyd ddydd Gwener yr wythnos diwethaf, rwy'n credu. O ran amserlen, mae'n amlwg bod gweithdrefn llys, a ddilynir pan ddaw'r amser. Yn amlwg, hoffwn roi syniad o'r amlinelliad o hynny yn y datganiad yr wythnos nesaf, a bwriadaf drwy gydol y broses roi'r wybodaeth ddiweddaraf i'r Aelodau am ddatblygiadau yn y mater hwn, o gofio ei arwyddocâd i Aelodau ac i'r sefydliad yn gyffredinol.
English: The internal market legislation, as it stands, runs roughshod over the democratic institutions of the United Kingdom and the very mandate of this place. What Boris and his cronies have done so far has made even Tory ex-Ministers and Tory Prime Ministers object in the strongest possible terms because it will disenfranchise Welsh citizens and encourage the break-up of the UK they purport to protect. That Wales's international musicians have been denied visas by the UK Government while Boris blames Brussels or that Boris has now weakened environmental protections and allowed a dangerous pesticide back into the UK that kills bees and ecosystems is telling. So, Counsel General, now that the UK Government is reneging on their false promises to give European money to the NHS or that Wales will not lose out financially or that environmental protections will stay, this means only that we're starting to see those consequences of leaving emerge. So, what assurances can you give the Senedd that the Welsh Government will explore all of the legal avenues to ensure that the very best interests of Wales and our citizens are served?
Welsh: Mae deddfwriaeth fewnol y farchnad, fel y mae, yn tanseilio sefydliadau democrataidd y Deyrnas Unedig a mandad y fan hon. Mae'r hyn y mae Boris a'i ffrindiau wedi'i wneud hyd yma wedi peri i hyd yn oed cyn-Weinidogion Torïaidd a Phrif Weinidogion Torïaidd wrthwynebu'n groch oherwydd bydd yn difreinio dinasyddion Cymru ac yn annog chwalu'r DU y maen nhw'n honni ei diogelu. Mae'r ffaith y gwrthodwyd fisâu i gerddorion rhyngwladol Cymru gan Lywodraeth y DU tra bod Boris yn beio Brwsel, neu fod Boris bellach wedi gwanhau amddiffyniadau amgylcheddol ac wedi caniatáu plaladdwyr peryglus yn ôl i'r DU sy'n lladd gwenyn ac ecosystemau yn dweud cyfrolau. Felly, Cwnsler Cyffredinol, gan fod Llywodraeth y DU bellach yn torri eu haddewidion ffug i roi arian Ewropeaidd i'r GIG neu na fydd Cymru ar ei cholled yn ariannol neu y bydd amddiffyniadau amgylcheddol yn parhau, nid yw hyn ond yn golygu ein bod yn dechrau gweld y canlyniadau hynny o adael yn dod i'r amlwg. Felly, pa sicrwydd y gallwch chi ei roi i'r Senedd y bydd Llywodraeth Cymru yn ystyried pob llwybr cyfreithiol i sicrhau y gwasanaethir buddiannau gorau Cymru a'n dinasyddion?
English: Well, I'm glad to give the assurance that the Member seeks. The most recent example of that is, of course, the internal market Act itself and the steps that we have outlined as a Government that we will take in all the options available to us to protect the competence of the Senedd. In relation to the broader point that the Member asks about, representing Wales's interests in the world after we have departed from the European Union, as we have, and the end of the transition period, she gives two examples there. One was in relation to the use of neonicotinoids, I believe, and I know my colleague the environment Minister will want me to reassure her that this, in Wales, is devolved to Wales. And in relation to the other point that she makes, about access to visas, we have continued throughout to make representations to the UK Government in relation to the operation of its new immigration system. Probably two years ago, mid 2019, was the last inter-governmental meeting between Ministers in relation to migration policy. And since then, we have not succeeded in being able to re-establish those. They are very important. Even though migration policy obviously is reserved, the impact of it in Wales, in the way that the Member's question identifies and in a range of other ways, is felt very keenly, and therefore it's very appropriate for Governments to work together in relation to some of these aspects, and we call on the UK Government to reinstate that inter-ministerial set of discussions so that we can do just that.
Welsh: Wel, rwy'n falch o roi'r sicrwydd y mae'r Aelod yn ei geisio. Yr enghraifft ddiweddaraf o hynny, wrth gwrs, yw Deddf y farchnad fewnol ei hun a'r hyn yr ydym ni'r Llywodraeth wedi amlinellu y byddwn yn ei wneud o ran yr holl ddewisiadau sydd ar gael inni i ddiogelu cymhwysedd y Senedd. O ran yr agwedd ehangach y mae'r Aelod yn holi amdani, sy'n cynrychioli buddiannau Cymru yn y byd ar ôl inni ymadael â'r Undeb Ewropeaidd, fel yr ydym ni wedi gwneud, a diwedd y cyfnod pontio, mae'n rhoi dwy enghraifft yn y fan yna. Roedd un yn ymwneud â defnyddio neonicotinoidau, rwy'n credu, a gwn y bydd fy nghyd-Aelod, Gweinidog yr amgylchedd, eisiau imi ei sicrhau bod hyn, yng Nghymru, wedi'i ddatganoli i Gymru. Ac o ran y sylw arall y mae'n ei wneud, ynglŷn â gallu cael fisâu, rydym ni wedi parhau ar bob cam i gyflwyno sylwadau i Lywodraeth y DU o ran gweithrediad ei system fewnfudo newydd. Mae'n debyg mai dwy flynedd yn ôl, ganol 2019, oedd y cyfarfod rhynglywodraethol diwethaf rhwng Gweinidogion o ran polisi ymfudo. Ac ers hynny, nid ydym ni wedi llwyddo i allu ailsefydlu'r rheini. Maen nhw'n bwysig iawn. Er bod polisi ymfudo'n amlwg wedi'i gadw yn ôl, mae ymwybyddiaeth arbennig o effaith hynny yng Nghymru, yn y ffordd y mae cwestiwn yr Aelod yn ei amlygu ac mewn amrywiaeth o ffyrdd eraill, ac felly mae'n briodol iawn i Lywodraethau gydweithio ar rai o'r agweddau hyn, a galwn ar Lywodraeth y DU i adfer y gyfres ryng-weinidogol honno o drafodaethau fel y gallwn ni wneud hynny'n union
English: Absolutely. The Deputy Minister and Chief Whip last wrote to the UK Government in November. Their response defends the position to increase state pension age and highlights the judgments from the legal challenge in the High Court and the Court of Appeal, which supported the actions of the Department for Work and Pensions. But the Government continues to make the case on behalf of the women affected.
Welsh: Wrth gwrs. Y tro diwethaf i'r Dirprwy Weinidog a'r Prif Chwip ysgrifennu at Lywodraeth y DU oedd ym mis Tachwedd. Mae eu hymateb yn amddiffyn y safbwynt i gynyddu oedran pensiwn y wladwriaeth ac yn tynnu sylw at y dyfarniadau o'r her gyfreithiol yn yr Uchel Lys a'r Llys Apêl, a oedd yn cefnogi gweithredoedd yr Adran Gwaith a Phensiynau. Ond mae'r Llywodraeth yn parhau i gyflwyno'r achos ar ran y menywod yr effeithir arnyn nhw.
English: I'm grateful to the Counsel General for his answer, and I know that the members of the Llanelli WASPI group and other WASPI groups across Mid and West Wales and across Wales will be grateful for the Welsh Government's continuing stance on this. I wonder if the Counsel General has any further information with regard to the timing of the investigation currently being undertaken by the Parliamentary and Health Service Ombudsman into potential maladministration. We're obviously all aware that that was delayed because of the legal cases, but, now those legal cases are resolved, I wonder if the Counsel General and Welsh Government would feel able to make some inquiries with the ombudsman to see by when they expect to report on the potential maladministration in this case.
Welsh: Rwy'n ddiolchgar i'r Cwnsler Cyffredinol am ei ateb, a gwn y bydd aelodau grŵp Llanelli Menywod yn erbyn Anghyfiawnder Pensiwn y Wladwriaeth a grwpiau WASPI eraill ar draws y canolbarth a'r gorllewin a ledled Cymru yn ddiolchgar am safbwynt parhaus Llywodraeth Cymru ar hyn. Tybed a oes gan y Cwnsler Cyffredinol unrhyw wybodaeth bellach am amseriad yr ymchwiliad sy'n cael ei gynnal ar hyn o bryd gan ombwdsmon y Senedd a'r Gwasanaeth Iechyd i gamweinyddu posib. Rydym ni i gyd yn amlwg yn ymwybodol bod hynny wedi'i ohirio oherwydd yr achosion cyfreithiol, ond, nawr bod yr achosion cyfreithiol hynny wedi eu datrys, tybed a yw'r Cwnsler Cyffredinol a Llywodraeth Cymru yn teimlo y gallent wneud rhai ymholiadau gyda'r ombwdsmon i weld erbyn pryd y maen nhw'n disgwyl adrodd yn ôl ar y camweinyddu posib yn yr achos hwn.
English: I thank the Member for that supplementary. I will make sure that the Deputy Minister and Chief Whip has heard that, because the substantive matter is obviously within her portfolio. But in relation to the proceedings insofar as they relate to the ombudsman itself, my understanding is that the investigation relates to a sample of six complaints about DWP communications. They have been on hold, as I understand it, as a consequence of COVID, but I will make sure that I pass on the question and the point the Member has made to my ministerial colleague who can make sure that we get the best possible indication of what the future process may look like and the time that may take. It's absolutely essential, as the Member's question implies, that the women affected get the clarity of the outcome of those proceedings at the earliest possible opportunity.
Welsh: Diolch i'r Aelod am y cwestiwn atodol yna. Byddaf yn sicrhau bod y Dirprwy Weinidog a'r Prif Chwip wedi clywed hynny, oherwydd mae'r mater sylweddol yn amlwg o fewn ei phortffolio. Ond o ran y trafodion i'r graddau y maen nhw'n ymwneud â'r ombwdsmyn ei hun, fy nealltwriaeth i yw bod yr ymchwiliad yn ymwneud â sampl o chwe chwyn am gyfathrebu'r Adran Gwaith a Phensiynau. Maen nhw wedi'u gohirio, yn ôl a ddeallaf, o ganlyniad i COVID, ond gwnaf yn siŵr fy mod yn trosglwyddo'r cwestiwn a'r sylw y mae'r Aelod wedi'i wneud i'm cydweithiwr gweinidogol a all sicrhau y cawn ni'r argoel gorau posibl o sut olwg allai fod ar y broses yn y dyfodol a'r amser a allai hynny gymryd. Mae'n gwbl hanfodol, fel y mae cwestiwn yr Aelod yn awgrymu, fod y menywod yr effeithir arnyn nhw yn cael eglurder canlyniad y trafodion hynny cyn gynted â phosib.
English: Decisions relating to the asylum system are reserved and so are beyond our direct control. However, given the impact of the decision to utilise Penally on community cohesion and public services, we should have been fully consulted, and we are still unclear about the legal basis under which this development was initiated by the UK Government.
Welsh: Mae penderfyniadau sy'n ymwneud â'r system loches wedi'u cadw yn ôl ac felly maen nhw y tu hwnt i'n rheolaeth uniongyrchol ni. Fodd bynnag, o ystyried effaith y penderfyniad i ddefnyddio Penalun ar gydlyniant cymunedol a gwasanaethau cyhoeddus, fe ddylid fod wedi ymgynghori'n â ni'n llawn, ac rydym yn dal i fod yn aneglur ynghylch y sail gyfreithiol ar gyfer cychwyn y datblygiad hwn gan Lywodraeth y DU.
English: I'm grateful to the Counsel General for his answer. Does he believe that the temporary planning permission that has been granted, which expires in March this year, is actually lawful and will continue to be, and what further steps can he and the Welsh Government take through that legal process in an attempt to ensure that this evidently unsuitable site for these people ceases to be used in this way? It's clear that the COVID crisis has made that particular site even less suitable than it was before for occupancy by these vulnerable individuals. So, is there more that the Counsel General can do, looking at the legality of the planning process, to attempt to influence the return of this property to the Ministry of Defence as soon as possible?
Welsh: Rwy'n ddiolchgar i'r Cwnsler Cyffredinol am ei ateb. A yw ef yn credu bod y caniatâd cynllunio dros dro sydd wedi'i roi, sy'n dod i ben ym mis Mawrth eleni, mewn gwirionedd yn gyfreithlon ac y bydd yn parhau i fod, a pha gamau eraill y gall ef a Llywodraeth Cymru eu cymryd drwy'r broses gyfreithiol honno mewn ymgais i sicrhau bod defnydd o'r safle hwn, sy'n amlwg yn anaddas i'r bobl hyn, yn dod i ben? Mae'n amlwg bod argyfwng COVID wedi gwneud y safle penodol hwnnw hyd yn oed yn llai addas nag yr oedd o'r blaen ar gyfer meddiannaeth gan yr unigolion bregus hyn. Felly, a oes rhagor y gall y Cwnsler Cyffredinol ei wneud, gan edrych ar gyfreithlondeb y broses gynllunio, i geisio dylanwadu ar ddychwelyd yr eiddo hwn i'r Weinyddiaeth Amddiffyn cyn gynted â phosibl?
English: I thank the Member for that supplementary, and she is of course absolutely right to say that this accommodation is inappropriate for the purpose to which it's being put. That is the position of the Welsh Government and we've obviously acted on that basis and made representations in that way to the UK Government. As I mentioned to her, in relation to the underpinning legal infrastructure and framework around the decision that's been taken by the UK Government, we've received no confirmation from them of the legislative basis on which they are themselves basing their decision to use Penally, so it's unclear to us whether the powers they have been using in relation to that have been properly complied with. A range of powers potentially come into play - the Immigration and Asylum Act in particular, but also there'll be requirements in the Equality Act, the public sector equality duty, and the European convention that would require steps to be taken, which, it appears to us, may well not have been taken. Some of those will have involved working with - [ Inaudible.] - including the Welsh Government, and certainly that hasn't been complied with. So, there's a range of potential legal issues that might arise. But, as I say, at this point in time we still do not have clarity from the UK Government about the legal basis upon which it's been operating.
Welsh: Diolch i'r Aelod am y cwestiwn atodol hwnnw, ac wrth gwrs mae hi yn llygad ei lle wrth ddweud bod y llety hwn yn amhriodol at y diben sydd wedi'i bennu iddo. Dyna safbwynt Llywodraeth Cymru ac rydym yn amlwg wedi gweithredu ar y sail honno ac wedi cyflwyno sylwadau yn y ffordd honno i Lywodraeth y DU. Fel y soniais wrthi, o ran y seilwaith cyfreithiol sylfaenol a'r fframwaith ynghylch y penderfyniad sydd wedi'i wneud gan Lywodraeth y DU, nid ydym ni wedi cael cadarnhad ganddyn nhw o'r sail ddeddfwriaethol y maen nhw eu hunain yn seilio eu penderfyniad i ddefnyddio Penalun arno, felly nid yw'n glir a oes cydymffurfio priodol wedi bod â'r pwerau y maen nhw wedi bod yn eu defnyddio. Gallai ystod o bwerau ddod i rym - y Ddeddf Mewnfudo a Lloches yn benodol, ond hefyd bydd gofynion yn y Ddeddf Cydraddoldeb, dyletswydd cydraddoldeb y sector cyhoeddus, a'r confensiwn Ewropeaidd a fyddai'n ei gwneud yn ofynnol i gamau gael eu cymryd, ac mae'n ymddangos yn ddigon posibl i ni nad ydyn nhw wedi'u cymryd. Bydd rhai o'r rheini wedi ymwneud â gweithio gyda - [ Anghlywadwy.] - gan gynnwys Llywodraeth Cymru, ac yn sicr nid oes cydymffurfio wedi bod â hynny. Felly, mae amrywiaeth o faterion cyfreithiol posibl a allai godi. Ond, fel yr wyf i'n ei ddweud, ar hyn o bryd nid oes gennym eglurder o hyd oddi wrth Lywodraeth y DU ynglŷn â'r sail gyfreithiol y mae wedi bod yn gweithredu arni.
English: That brings us to our next item, and that is the business statement and announcement. I call on the Trefnydd to make that statement. Rebecca Evans.
Welsh: Felly, rŷn ni'n symud ymlaen i'r eitem nesaf, a honno yw'r datganiad a chyhoeddiad busnes, a dwi'n galw ar y Trefnydd i wneud y datganiad hynny. Rebecca Evans.